Den Vest-Sjællandske Avis, 1817-08-21
Det er begribeligt, at Brasilianernes Angreb paa de spanske Colonier østen for Platafloden, maatte bringe Hoffet i Rio Janeiro i en nøie Forbindelse med Regieringen i Buenos=Ayres; vi have læst den beroeliggende Erklæring, som der blev fra hiin Side givet Republiken. Rygtet sagde imidlertid dog, at denne ikke var bleven beroliget; og at dens Uroe var bleven formeeret ved det at en brasiliansk Escadre havde lagt sig paa Sølvfloden; det hedte endog at Republiken havde erklæret Brasilien Krig og udrustet Kapere imod de brasilianske Handelskibe, hvilket dog siden ikke blev bekræftet; derimod var vel den Klage som blev ført i Brasilien over, at Handelen der leed meget af Kapernes selvraadige Foretagender, ikke uden Grund; det blev end videre fortalt, at Puyerreddon var en fortroelig Ven af Martinez, og havde med ham Andeel i Oprøret i Pernambuko, og havde lovet at understøtte det; men man har ingen Beviser for at det saaledes forholder sig. Derimod er offentligen bekiendtgjort et Brev, som bemeldte Over-Directeur for Republiken Don Juan Martin de Puyerreddonunder 2den Marts d. A. har tilskrevet den brasilianske General Lecor i Anledning af et Edikt, som denne havde udstædt under 15 Febr. mod Artigas Tilhængere, og i hvilket Brev det hedder: at dette Edikts overordentlige Jnhold tilintetgjør hans (Punerreddons) Haab om at kunde leve i god Forstaaelse med Hs. Exell. og hans Tropper; eftersom dette Edikt udviser at Hs. Excell. troer at have en lovlig Ret paa de Lande, han blot har besat; at hans Trudsler mod Orientalerne (Beboerne østen for Plata-Floden) at ville hævne sig paa deres Slægtninge og Eiendomme naar de giøre ham Modstand, stride mod den naturlige Ret som ethvert Folk har til at forsvare sin Frihed, at han derved kun vil ødelægge Landet; forbittre Folket og skade sig selv; at disse Orientalere vel ikke have ville erkiende Republikens Herredømme, men at de derfor ikke ville sønderrive de moralske Baand, som forbinde dem med deres øvrige Landsmænd, at de desuden have erklæret at ville fornye deres Forbindelse med Republiken, og at Republiken endelig føler sig berettiget til det, som tilkommer alle civiliserede Stater, at anvende sin hele Magt paa at straffe Overtrædelsen af Retfærdigheden. Saalænge derfore Hs. Exell. vil føre Krigen med Værdighed og overeenstemmende med Folkeretten, saalænge vil Republiken ogsaa iagttage det samme; men dersom han vil bringe sit Edikt i Udøvelse, saa vil han (Puyerreddon) udøve en frygtelig Giengieldelse og tage samme Straf over Hs. allertroeste Majestæts Undersaattere, som Generalen vil tage over nogen Orientaler, hvorfore han ogsaa har ladet alle de Portugisere som opholde sig paa Republikens Distrikt bringe ind i det indre af Landet til Luxan. Dette alvoxlige Brev skal ikke have været uden Virkning; thi Breve fra Buenos Ayres af 3die April melde, at General Lecor skal have undskyldt sig i Henseende til de Udtryk i sit Manifest, som have stødt Regieringen i Buenos Ayres, saa at de opkomne Misforstaaelser siden ere blevne bielagte. Men det hedder dog siden, at Regieringen i Buenos Ayres, da den havde erfaret, at General Martin havde erobret Chili, skal have antaget en meere krigerisk Tone mod Hoffet i Brasilien, have forviist den brasilianske Resident med de øvrige Portugisere til Luxan, have udrustet en Armee under General Rondeau, mod Brasilianerne og ladet ved en Deputation fordre Montevider tilbageleveret. Hvad der ogsaa maatte meget styrke dens Mod er, at den oprøriske Artigas, tilligemed Provinserne østen for Plata Floden, have siden underkastet sig Generalcongressen og forenet sig med Republiken, hvorom det officielle Aktstykke læses i et Extrablad til Avisen Cronika, som udkommer i Buenos Ayres. Hvorledes Forholdet er imellem Republiken og Hoffet i Rio Janeiro, for nærværende Tid er ubekiendt, og det er forunderligt at der slet ikke tales noget derom i de offentlige Tidender; det er vel fortalt for bestemt, at Kongen af Brasilien skal, saasnart Efterretningen kom til Rio Janeiro om Oprøret i Pernambuko, have givet sin Armee Ordre til at rømme Landene østen for Platafloden; men man læser hverken at det er skeet, eller at Artigas og Republiken have betient sig af denne Leilighed til at forurolige Brasilien; man skulde næsten troe at det er sandt, hvad der for lang Tid siden har været fortalt i de engelske Blade: at der er afsluttet en hemmelig Traktat imellem Kongen af Brasilien og Republiken Buenos Ayres; ifølge hvilken Republiken har afstaaet disse østlige Provinser til Brasilien under meget fordeelagtige Betingelser. (Maaskee den sunde Politik, formedelst den naturlige Grændse, som Plata Floden da vil komme til at trække imellem disse Stater, vilde retfærdiggjøre dette Skridt) (Forts.)